Odense Adresse-Contoirs Efterretninger, 1832-05-07
De længe ventede Bemærkninger fra Hs. Durchlauchtighed Hertugen af Augustenborg ved den for at organisere ovennævnte Selskab udstedte Indbydelse ere nu udkomne. Det er et Særsyn i Literaturen at en Subskriptionsplan nyder den Ære at give Stol til en Recension paa 35 Sider. Thi Recensionen angaaer og kan kun angaae Indbydelsen, ikke Selskabet, som ei er til. Dette skal først vorde, og kan altsaa ei bedømmes af nogen, som ei har guddommelig Forndvidenhed. Men Kritiken, uagtet den, forsaavidt som den vil strække sig ud over det endnu ikke existerende Selskab, kun kan være bygget paa idel Hypotheser, kan dog være det i sin Tid fremstaaende Selskab til Nytte, og vil vist vorde det, og derfor skyldes Hs. Durchlauchtigheds gode Villie Tak. Bemærkningerne selv ere iøvrigt for en stor Deel ordlydende, men vidtløftigere udførte, Gjentagelser af det, Hr. Ritmester v. Paulsen lod indføre i Følgebladet til Aarhuus Avis et Öieblik efter at Indbydelsen udkom, og som sammesteds tilstrækkeligen er gjendrevet. For en Deel træsse de ikke engang Indbydelsen, da de paaanke Ting, som ikke findes deri, og tildeels grunde de sig paa aabenbare Misforstaaelser. I Hovedsagen - Indførelse af Fuldblod og Væddeløb - kan og maa Hs. Durchlauchtighed være aldeles enig med Indbydelsens Udstedere. Betænkelighederne ved nogle af de øvrige i Planen, nævnte Gjenstande for Selskabets eventuelle Virken, f. Ex. Assurance, ville, naar Selskabet først træder i Virksomhed, og kan benytte sig af de her givne Vink, af sig selv forsvinde. Anken over at Forslagene ere upraktiske er i praktisk Henseende ægval Nul. Planen kunde indeholde Forslag, der vare titusinde Gange saa upraktiske, som de, der findes der, beskyldes for at være, og det tilkommende Selskab, som efter ingen naturlig eller postiv Retslære, kan have nogen Forpligtelse til at rette sig efter Planen, da Subskribenterne ikke ere Contrahenter, i alt Fald ikke for længere Tid end de selv ville, – kan blive det fortræffeligste i Verden. Et Exempel paa at der i Recensionen paaankes Ting i Planen, hvilke ei findes deri, er den bittre Dadel over at Bedækningen skulde skee for en billig (wohlseil) Betaling; men dette er ikke i fjerneste Maade med noget Ord antydet. Tvertimod det hedder, at den skal skee for en passende, eller paa anden Dansk: hensigtsvarende Betaling, som, om den ikke vil kunne kaldes ubillig, dog vil være langt fra at kunne kaldes wohlseil. Et Exempel paa Misforstaaelserne er : Beskyldningen, at Planen kun lover to Væddeløbspræmier, een paa 500 Rbd. og een paa 150 Rbd. Et roligt Blik paa Planen opdager let de tre Ord: "efter Selskabets Formue. Præmierne kunne jo altsaa efter Planens udtrykkelige Ord ogsaa blive 5000 Rbd. og 1500 Rbd., og at der ved to Præmier maa menes to Præmier for hver Væddelöbsbone, viser Contexten. Udsaldet paa de danske Heste, at sammenligne dem med Esler er upassende. Fordi de i et Væddeløb kunne komme til at staae tilbage for de holstenske, vilde det være ligesaa ubilligt at kalde dem Esler, som at kalde de holstenske Heste, der tabte i Samløb, med mechlenborgske, - Skindmære. Bebreidelsen, at det synske Selskab ikke er omtalt, bortfalder efter den bekjendte Regel, non-entis nullæ sunt affectiones. Det er ikke let at begribe hvad der skulde siges om et Selskab, som laae udenfor de tilværende Tings Række. At rose den fra Fyen udgivne Plan til et Selskab, vilde have været latterligt, at laste den, uanstændigt. - At nogen Pluralitet i Fyen har vægret sig for Deeltagelse i det for de danske Provindser projecterte Selskab, er til Datum aldeles ubekjendt. Selskabet har skriftligt Løvte om Deeltagelse for over 400 Portioner. Det kan i det første Aar disponere henved 6000 Rbd. Vistnok ikke nogen uhyre Sum, men selv Rom blev jo ikke bygget paa een Dag. Til Efterretning bekjendtgjøres at Remonte=Commissionen, i næstkommende Juni Maaned vil indkjøbe Remonteheste af det større og mindre Maal, og til den Ende vil være tilstæde, i Randers den 8 og 9 Juni, udenfor Markedstiden. i Skanderborg den 12 Junii i Horsens den 14 og 15 Junii. i Weile den 16 og 17 Juni, udenfor Markedstiden. i Assens den 20 til 22 Juni incl. paa Thorseng den 24 Juni i Svendborg den 25 Juni, udenfor Markedstiden. Det tilkjendegives, at formeldte Remonteheste, for at de kunne ventes antagne, maae være af en smuk Skabning, Curasseer heste maae maale 10 Qvarteer 2 Tommer og Dragonheste af Qvarteer 4 a 5 Tommer sjellandsk Anlægsmaal, ikke være under 4 og ikke over 6 Aar gamle, have et forholdsmæssigt Hoved, der er godt forenet med en velreist Hals, en høi og skarp Manke, en velsluttet Krop, flade fastliggende og kraftfulde Bove, lig Ryg og Lend, samt et tilrundet og nogenlunde lige Kryds, vel stillede og stærke Been, et let, lige og kraftfuldt Fodskifte. For alle usynlige eller skjulte Feil, saasom Krybbebider, Kuller, Engbrystighed m. m. maa Sælgeren indestaae. Kiel i Remonte-Commissionen den 4 Mai 1832. v. Thienen. C. H. v. Düring. J. B. v. Hornemann,